রুট ক্যানেল চিকিৎসা

রুট ক্যানেল চিকিৎসা ( এন্ডোডোন্টিক থেরাপি, এন্ডোডন্টিক ট্রিটমেন্ট বা রুট ক্যানেল থেরাপি নামেও পরিচিত) হলো একটি চিকিৎসা ক্রম যার উদ্দেশ্য হলো দাঁতের সংক্রামিত মজ্জার সংক্রমণ দূর করা হয় এবং ভবিষ্যতে জীবাণুর আক্রমণ থেকে দূষিত দাঁতকে রক্ষা করা।  রুট ক্যানেল এবং তাদের সাথে যুক্ত মজ্জা স্তর হল একটি দাঁতের মধ্যে থাকা  ফাঁপা অংশ যাতে স্বাভাবিকভাবে স্নায়ু টিস্যু, রক্তনালী এবং অন্যান্য কোষীয় সত্তা সন্নিবেশিত থাকে। এগুলো একত্রে  দাঁতের মজ্জা গঠন করে। 

এন্ডোডোন্টিক থেরাপির মাধ্যমে দাঁতের মজ্জা স্তর থেকে কাঠামোগুলি অপসারণ, জীবাণুমুক্তকরণ এবং পরবর্তীতে ছোট ফাইল এবং দ্রবণ দিয়ে ফাঁপাগুলিকে আকার দেওয়া, পরিষ্কার করা এবং দূষণমুক্ত করা এবং সংক্রমিত ক্যানালগুলো ভরাট করা হয়। পরবর্তীতে পরিষ্কার এবং দূষিত খালগুলি ভরাট করে একটি নিষ্ক্রিয় ভরাট যেমন গাটাপার্চা এবং সাধারণত জিঙ্ক অক্সাইড ইউজেনল -ভিত্তিক সিমেন্ট ভরাট করা হয়।  কিছু রুট ক্যানেল পদ্ধতিতে গুট্টা-পার্চা বাঁধতে ইপোক্সি রজন ব্যবহার করা হয়।  আরেকটি বিকল্প হল N2 এর মত প্যারাফরম্যালডিহাইড ধারণকারী একটি এন্টিসেপটিক ফিলিং উপাদান ব্যবহার করা।  এন্ডোডন্টিক্সের মধ্যে প্রাথমিক এবং মাধ্যমিক উভয় এন্ডোডন্টিক চিকিৎসার পাশাপাশি পেরিরেডিকুলার সার্জারি অন্তর্ভুক্ত।

চিকিৎসা পদ্ধতি 
দাঁতের সার্বিক পরিস্থিতির উপর ভিত্তি করে রুট ক্যানেল প্রক্রিয়াটি প্রায়শই জটিল হয়। এক্ষেত্রে বেশ কয়েকবার ডেন্টিস্টের শরণাপন্ন হতে হয়। তবে বর্তমানে একদিনেও রুট ক্যানেল চিকিৎসা দেওয়া সম্ভব।

রোগনির্ণয় এবং এবং প্রস্তুতি 

এন্ডোডন্টিক থেরাপি শুরু করার আগে, দাঁতের মজ্জা এবং পার্শ্ববর্তী টিস্যুর সঠিক মাপজোখের প্রয়োজন হয়। এটি দাঁত এবং পার্শ্ববর্তী টিস্যু সংরক্ষণ এবং দীর্ঘায়ুকরনে কার্যত ভূমিকা রাখে। অপরিবর্তনীয়ভাবে স্ফীত মজ্জার (অপরিবর্তনীয় পাল্পাইটিস) চিকিৎসার ক্ষেত্রে মজ্জা অপসারণ করা হয় অথবা দাঁত তুলে ফেলতে হয়।

সংক্রামিত/স্ফীত মজ্জা টিস্যু অপসারণ করার মাধ্যমে দাঁতের দীর্ঘায়ু এবং কার্যকারিতা রক্ষা করতে সাহায্য করা হয়। তবে চিকিৎসা শুরুর পূর্বে অবশ্যই রোগের সম্পূর্ণ ইতিহাস (যাতে রোগীর উপসর্গ এবং চিকিৎসা ইতিহাস অন্তর্ভুক্ত), ক্লিনিকাল পরীক্ষা (মুখের ভিতরে এবং বাইরে উভয়ই), এবং প্রয়োজনভেদে ল্যাবলেটরী পরীক্ষার প্রয়োজন। 

বেশ কয়েকটি রোগনির্ণয়মূলক পরীক্ষা রয়েছে যা দাঁতের মজ্জা এবং আশেপাশের টিস্যুগুলির অবস্থা নির্ণয়ে সহায়তা করতে পারে। এর মধ্যে রয়েছে:

প্যাল্পেশন:এর মাধ্যমে দাঁতে কোনও ফোলা বা কোমলতা আছে কিনা তা নির্ণয় করা যায়।
গতিশীলতা:সকেটে দাঁতের স্বাভাবিকের চেয়ে বেশি নড়াচড়া আছে কিনা তা মূল্যায়ন করা হয়
পার্কাসন:দাঁতে কোনো কোমলতা আছে কিনা তা দেখার জন্য দাঁতটি ট্যাপ করা হয়
ট্রান্সইলুমিনেশন :কোনও লক্ষণীয় ফ্র্যাকচার আছে কিনা তা দেখার জন্য দাঁতের মধ্য দিয়ে একটি উজ্জ্বল আলো প্রবেশ করানো হয়।
টুথ স্লুথ: এখানে রোগীকে একটি প্লাস্টিকের যন্ত্রে কামড় দিতে বলা হয়। যদি রোগী কামড়ানোর সময় ব্যথার অভিযোগ করে তবে দাঁতকে স্থানীয়করণের জন্য ব্যবহার করা যেতে পারে
রেডিওগ্রাফ
দাঁত মজ্জা পরীক্ষা

ক্ষয়িষ্ণু এবং ভঙ্গুর দাঁত যদি ভবিষ্যতে সংক্রমণের ঝুঁকিতে থাকে,  তবে এই ধরনের সংক্রমণ প্রতিরোধ করার জন্য পালপেকটমির (মজ্জা টিস্যু অপসারণ) পরামর্শ দেওয়া হয়। প্রক্রিয়াটিতে সংক্রমণ নিরাময় এবং দাঁত বাঁচানোর উদ্দেশ্যে দন্ত চিকিৎসক দাঁতের মজ্জা প্রকোষ্ঠে ড্রিল করেন এবং সংক্রামিত মজ্জা অপসারণ করেন। মজ্জা প্রকোষ্ঠ এবং রুট ক্যানেল থেকে ব্যাকটেরিয়া দূর করার জন্য, এন্টিসেপটিক এবং জীবাণুনাশক ব্যবহার করা হয়। তারপর দাঁতের নরম টিস্যুগুলি হয় ইঞ্জিন চালিত ঘূর্ণয়মান ফাইলের মাধ্যমে  অথবা হ্যান্ড ফাইলের সাহায্যে (এইচ ফাইল এবং কে ফাইল) দীর্ঘ সুই আকৃতির  যন্ত্রগুলির সাহায্যে ড্রিল করে অপসারণ করা হয়।

মজ্জা টিস্যু অপসারণ

চেতনানাশক ব্যবহার 
২০১৮ সালের হিসাবে, দাঁতের চারপাশের জায়গাটি অসাড় করার জন্য নভোকেইন জাতীয় স্থানীয় অবেদন সবচেয়ে বেশি ব্যবহৃত হয়।  একটি সাধারণ ফিলিংয়ের চেয়ে রুট ক্যানেল চিকিৎসার জন্য আরও বেশি নভোকেইন প্রয়োজন।

সেচ 
রুট ক্যানেল চিকিৎসায় সেঁচে ব্যবহারের জন্য বিভিন্ন রাসায়নিক পদার্থ ব্যবহার করা হয়। এদের মধ্যে উল্লেখযোগ্য রাসায়নিক পদার্থগুলো নীচে তালিকাভুক্ত করা হয়েছে:

সোডিয়াম হাইপোক্লোরাইট (NaClO) ০.৫% এবং ৫.২৫% ঘনত্বে   
 ৬% সোডিয়াম হাইপোক্লোরাইট সারফেস মডিফায়ার সহ নকস এবং ক্র্যানিতে ভালো প্রবাহের জন্য
 ২% ক্লোরহেক্সিডাইন গ্লুকোনেট
 ০.২% ক্লোরহেক্সিডাইন গ্লুকোনেট এবং ০.২% সেট্রিমোনিয়াম ক্লোরাইড
 ১৭% ইথিলিনডিয়ামাইনটেট্রাসেটিক অ্যাসিড ( EDTA )
 ফ্র্যামাইসেটিন সালফেট
 সাইট্রিক অ্যাসিড, ডক্সিসাইক্লিন এবং পলিসরবেট ৮০ (ডিটারজেন্ট) (MTAD) এর মিশ্রণ
 স্যালাইন
 অ্যানহাইড্রাস ইথানল

বিকল্প 
রুট ক্যানেলের বিকল্প হিসেবে দাঁত ইমপ্লান্ট করা যেতে পারে। তবে এটি একটি ব্যয়বহুল চিকিৎসা।

আরও দেখুন 
ডেন্টাল ব্রেস
দন্তবিজ্ঞান
দাঁতের ব্যাথা

তথ্যসূত্র

বহিঃসংযোগ 
বিভিন্ন প্লেসমেন্ট কৌশল দ্বারা প্রাথমিক দাঁত পাল্পেকটোমি ওভারফিলিং: একটি পদ্ধতিগত পর্যালোচনা এবং মেটা-বিশ্লেষণ

এন্ডোডোন্টিক্স